পুজোর মুখে সুখবর, এপার বাংলার রসনা তৃপ্তিতে আসছে পদ্মার ইলিশ

ওয়েবডেস্ক- দুর্গাপুজোর (Durga Puja) মুখে সুখবর। রসনাতৃপ্তিতে বাংলার পাতে পড়বে বাংলাদেশের (Bangladesh) ইলিশ (Hilsa) । দুর্গাপুজো মানেই বাঙালির কাছে বড় আয়োজন। তা সে সাজ পোশাক থেকে শুরু করে, আনন্দ, বিনোদন, হই হুল্লোড়, আড্ডা সবেতেই এই সময়টা যেন বিশেষ মাত্রা পায় সকলের জীবনে। তাহলে পেট পুজো না হলে কী চলে? মনের তৃপ্তি মেটাতে বাঙালির পাতে পড়বে ইলিশ। প্রতি বছরই এই সময়টা পদ্মার ইলিশের জন্য অপেক্ষা করে থাকে এপার বাংলার মানুষ। এবার সেই অপেক্ষার অবসান হতে চলেছে।

পুজোর আগেই যাতে ওপার বাংলার ইলিশ এপার বাংলার মানুষের রসনা তৃপ্ত করতে পারে, তার জন্য সিদ্ধান্ত নিয়েছে বাংলাদেশ সরকার। নয়াদিল্লিতে বাংলাদেশের হাই কমিশনার রিয়াজ হামিদুল্লাহ তাঁর এক্স হ্যান্ডেলে এই সুখবর জানিয়েছেন। তবে কত পরিমাণ ইলিশ রফতানির ছাড়পত্র বাংলাদেশ দিচ্ছে তা এখনও স্পষ্ট নয়। গত বছর ইলিশ রফতানি শুরু হওয়া মাত্র এই মাছ ধরার উপর নিষেধাজ্ঞা আরোপ হয়।

Ilish | ইলিশ (Hilsa) coming!#Bangladesh Govt just decided to export the quintessential #fish to #India ahead of #festival seasons, as a mark of enduring friendship.#भारत @MEAIndia pic.twitter.com/Q8BSYbMdIA

— Riaz Hamidullah (@hamidullah_riaz) September 8, 2025

আরও পড়ুন- সব রাজ্যের CEO-দের নিয়ে গুরুত্বপূর্ণ বৈঠক করতে চলেছে কমিশন

ফলে পর্যাপ্ত পরিমাণ ইলিশ ভারতের বাজারে ঢুকতে পারেনি। কারণ ভারত-বাংলাদেশের মধ্যে দূরত্ব তৈরি হয়। যার প্রভাব পড়েছিল পশ্চিমবঙ্গের বাজারে। এবার রাজনৈতিক পরিস্থিতি আগের চেয়ে অনেকটাই স্বাভাবিক। এবার তাই পদ্মার ইলিশ নিয়ে প্রতীক্ষায় রয়েছে ভারত। তাই এবার পদ্মা-মেঘনার ইলিশ নিয়ে আশার আলো দেখছে এপার বাংলা। কলকাতা, হাওড়া, হুগলি বা এ বাংলা বাজারেও তাই প্রত্যাশা বাড়ছে।

দেখুন আরও খবর-